
പാഠം അവതരിപ്പിക്കൽ
തുടക്കം
നിങ്ങൾക്ക് അറിയാത്ത ഒരു സ്ഥലത്തു വരുമ്പോൾ വഴി കാണിക്കാൻ ഒരു വഴികാട്ടി ആവശ്യമാണ്. നിങ്ങൾക്കോ നിങ്ങൾക്കറിയാവുന്ന ആർക്കെങ്കിലുമോ മാർഗ്ഗനിർദ്ദേശം ആവശ്യമായിരുന്ന ഒരു സന്ദർഭം വിവരിക്കുക.
പാഠത്തിലെ പ്രധാന ആശയങ്ങൾ
1.	യേശുക്രിസ്തുവിനെക്കുറിച്ചുള്ള സുവാർത്ത പ്രചരിപ്പിക്കാൻ പൗലൊസ് വിവിധ പട്ടണങ്ങളിലേക്കും രാജ്യങ്ങളിലേക്കും പല യാത്രകൾ നടത്തി. ഒരു യാത്രയിൽ അടുത്തതായി എവിടെ പോകണമെന്ന് അവനറിയില്ലായിരുന്നു. പല സ്ഥലങ്ങളെക്കുറിച്ചും അവൻ ചിന്തിച്ചിരുന്നു, എന്നാൽ എങ്ങനെയോ ദൈവം അവിടേക്കു പോകുന്നതിൽനിന്ന് അവനെ തടഞ്ഞു (പ്രവൃ 16:6-8). പൗലൊസ് എന്തു ചെയ്യണമായിരുന്നു? ദൈവം തന്നെ നയിക്കുമെന്ന് അവനറിയാമായിരുന്നു.
2.	ഒരു രാത്രി പൗലൊസിന് ദർശനം ഉണ്ടായത് വിവരിക്കുക (16:9). അവൻ മക്കദോന്യയിൽ (നാം ഇപ്പോൾ ഗ്രീസ് എന്നു വിളിക്കുന്ന രാജ്യം) നിന്നുള്ള ഒരു മനുഷ്യനെ കണ്ടു. ആ മനുഷ്യന്റെ വസ്ത്രത്തിൽനിന്ന് അവൻ ആ പ്രദേശത്തുനിന്നുള്ളവനാണെന്ന് പൗലൊസിനു മനസ്സിലായി. ചിത്രം 17 കാണിക്കുക. വന്നു തങ്ങളെ സഹായിക്കാൻ ആ മക്കദോന്യക്കാരൻ പൗലൊസിനോട് അപേക്ഷിക്കുകയായിരുന്നു. “ചോദിക്കുക” എന്നതിന് ബൈബിൾ ഇവിടെ വളരെ ശക്തമായ ഒരു വാക്ക് ഉപയോഗിക്കുന്നു; ആ മനുഷ്യൻ പൗലൊസിനോടു യാചിച്ചു എന്ന് അതു പറയുന്നു.
3.	സുവിശേഷം ഗ്രീസിലേക്കു കൊണ്ടുപോകണമെന്ന് ദൈവംതന്നെയാണ് തന്നോടു പറയുന്നതെന്നു പൗലൊസിന് അറിയാമായിരുന്നു. അടുത്തതായി അവനും കൂട്ടാളികളും കൃത്യമായി അതുതന്നെ ചെയ്തു (16:10).
കഥയോടുള്ള നമ്മുടെ പ്രതികരണം
ഇന്നും ദൈവം നമ്മെ നയിക്കുന്നു. സ്വപ്നങ്ങളിലൂടെയോ നമ്മുടെ സഭയിലൂടെയും ക്രിസ്തീയ സുഹൃത്തുക്കളിലൂടെയോ അവൻ നമുക്കു മാർഗ്ഗനിർദ്ദേശം നല്കിയേക്കാം. മിക്കപ്പോഴും ദൈവം നമ്മോടു സംസാരിക്കുന്നത് തന്റെ വചനമായ ബൈബിളിലൂടെയാണ്. നാം പ്രാർത്ഥിക്കുമ്പോൾ ആ സമയത്ത് ദൈവം നമ്മുടെ മനസ്സിൽ ഒരു ആശയം ഇട്ടുതന്നേക്കാം. നമ്മെ നയിക്കാൻ നാം ദൈവത്തോട് ആവശ്യപ്പെടുകയും, മനഃപാഠ വാക്യം വാഗ്ദാനം ചെയ്യുന്നതുപോലെ അവൻ നയിക്കുമെന്ന് ആശ്രയിക്കുകയും വേണം.
മനഃപാഠ വാക്യം ഹൃദിസ്ഥമാക്കൽ

